**Tenk Községi Önkormányzat Képviselő - testületének 29/2018.(VIII.1.) számú határozata:**

1. Tenk Község Önkormányzatának Képviselő- testülete megismerte a Belügyminiszter által hirdetett, a települési önkormányzatok szociális célú tüzelőanyag vásárláshoz kapcsolódó kiegészítő támogatására kiírt pályázatot és úgy dönt, hogy tűzifavásárlás iránti igényt nyújt be, 142 m3 kemény lombos fafajta mennyiségre.
2. Tenk Község Önkormányzatának Képviselő- testülete Tenk község 2018. évi költségvetésben a 142 m3 szociális tűzifavásárlás céljára benyújtott igényéhez 1000,- Ft/ erdei m3 +ÁFA önrészt biztosít, a teljes önrész összege 180.340,- Ft, amely összeg Tenk község 2018. évi költségvetése általános tartalék soráról kerül átvezetésre.
3. Tenk Község Önkormányzata vállalja, hogy a szociális célú tűzifa támogatásban részesülőktől ellenszolgáltatást nem kér.

Határidő: 2018. augusztus 31.

Felelős: Szopkó Tamás polgármester

**Tenk Községi Önkormányzat Képviselő - testületének 30/2018.(VIII.1.) számú határozata:**

1. Tenk Községi Önkormányzat Képviselő-testülete a „A közétkeztetés fejlesztése Tenk községben” megnevezésű 1897107522 azonosító számú projektet a VP6-7.2.1-7.4.1.3-17 kódszámú pályázat keretében megítélt bruttó 19.947.820,- Ft támogatás felhasználásával, a 3359 Tenk, Szabadság út 18. szám (Tenk, belterület 187/1 hrsz.) alatti közkonyha funkciót betöltő épület belső felújításával, eszközállományának fejlesztésével, energetikai korszerűsítésével meg kívánja valósítani.

A projekt összes költsége bruttó 21.052.623,- Ft, ebből támogatás szempontjából elszámolható költség bruttó 20.997.714,- Ft. A projekt teljes költségére vonatkozó önkormányzati önerő a támogatói döntéssel összhangban bruttó 1.104.803,- Ft, amely összeget az önkormányzat költségvetésében az általános tartalék soráról rendel biztosítani.

1. Tenk Községi Önkormányzat Képviselő-testülete felhatalmazza Szopkó Tamás polgármestert a támogatási előleg lehívásához szükséges intézkedések megtételére.

Felelős: Szopkó Tamás polgármester

Határidő: azonnal

**Tenk Községi Önkormányzat Képviselő - testületének 31/2018.(VIII.1.) számú határozata:**

1. Tenk Község Önkormányzatának Képviselő-testülete elfogadja az ezen határozat elválaszthatatlan részét képező 1. számú melléklet szerinti tartalommal a Dél-Hevesi Kistérségi Hulladékszállító Nonprofit Kft. Alapító Okiratát.
2. Tenk Község Önkormányzatának Képviselő-testülete elfogadja az ezen határozat elválaszthatatlan részét képező 2. számú melléklet szerinti tartalommal a Dél-Hevesi Kistérségi Hulladékszállító Nonprofit Kft. Felügyelő Bizottságának ügyrendjét.
3. Tenk Község Önkormányzatának Képviselő-testülete elfogadja az ezen határozat elválaszthatatlan részét képező 3. számú melléklet szerinti tartalommal a Dél-Hevesi Kistérségi Hulladékszállító Nonprofit Kft. ügyvezetőjének pályázati kiírását.
4. Tenk Község Önkormányzatának Képviselő-testülete az újonnan létrehozandó társaság törzstőkéjéhez lakosság számarányosan biztosítja a tagi hozzájárulását. A hozzájárulás formája pénzbeli. A tagi hozzájárulás összegét Tenk Község Önkormányzata a 2017. december 31. napján irányadó lakosságszáma és a Dél-hevesi Kistérségi Társulás általa tömörített települések együttes lakosságszámának hányadosát szorozva 85,2 Ft-tal 102.023,- Ft, azaz Egyszázkétezer-huszonhárom forint összegben határozza meg. A tagi hozzájárulás összege Tenk község Önkormányzat 2018. évi költségvetése általános tartalék során rendelkezésre áll.

Határidő: értelem szerint,

Felelős: Szopkó Tamás polgármester